Na tako idyja1 prziszoł żech już połra lołt nazod2 i rołz3 za jaki czas moja Baba mie projsi, żebych ji zajś upiyk ta gruchotka. Tak po prołwdzie to je to mirbetajg4 ze grōszkōma5, ale te miano6– gruchotka- tak mi sie spodobało, że i na chopowyj stōnie niy moge sie te ciasto mianować inakszyj7.
Ciasto:
125 g masła
1 całe jajco8
4 żōłtka, choć kebyjście mieli yno 2, to tyż problymu niy baje9 😉
1/2 szklōnki10 cukru- gruszki sōm słodke, to niy trza go wiyncyj
2 szklōnki mōnki pszynny11
2 łyżeczki proszku do pieczynioł
4 sroge12 gruszki
Włōnczcie13 sie bratruła14 na 180 stopni. Wszyjske składniki ciasta wciepcie do miski i dobrze ugniyćcie. Posmarujcie ôkrōngło15 forma masłym, wyłōżcie na spodek 2/3 tego ciasta (reszta na chwila dejcie16 do lodōwki) i na 10 minut wrojście17 do bratruły. Bez tyn czas ôbiercie i pokrejcie18 na kōnski19 gruszki. Potyn wciepcie20 je na podpieczōny dōł, na gruszkach porozkłołdejcie21 posypka i wrojście do bratruły na 40 minut- dejcie pozōr, żeby sie niy przipołlōło.22 I fertich23. Smacznego 🙂
1pomysł
2kilka lat temu
3raz
4kruche
5ō- samogłoska w wymowie między o i u
6nazwa
7inaczej
8jajko
9będzie
10szklanka
11mąki pszennej
12duże
13włączcie
14piekarnik
15okrągłą
16dajcie
17wstawcie
18pokrójcie
19kawałki
20wrzućcie
21rozłóżcie
22uważajcie, żeby się nie przypaliło
23gotowe
szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn oci_Latn pol_Latn pol_Latn pol_Latn als_Latn pol_Latn hrv_Latn pol_Latn pol_Latn pol_Latn lvs_Latn pol_Latn pol_Latn pol_Latn bos_Latn pol_Latn pol_Latn pol_Latn pol_Latn pol_Latn